b"\n_START_ARTICLE_\nGarrofat\n_START_SECTION_\nCicle vital\n_START_PARAGRAPH_\nT. deformans infecta les esp\xc3\xa8cies del g\xc3\xa8nere Prunus incloent els presseguers, on\xc3\xa9s molt virulent, i l'ametller que la resisteix millor. _NEWLINE_Les fulles infectades desenvolupen una floridura blanquinosa a mesura que progressa la infecci\xc3\xb3. Aquest color blanc es deu als ascs que trenquen la cut\xc3\xadcula de la fulla per la via de la lisi. _NEWLINE_Un asc cont\xc3\xa9 8 asc\xc3\xb2spores que creen conidis, que s\xc3\xb3n projectats a principi d'estiu i despla\xc3\xa7ats per la pluja i el vent. El fong sobreviu a l'hivern sobre la superf\xc3\xadcie de borrons i de l'escor\xc3\xa7a. _NEWLINE_A la primavera hi ha noves infeccions. Per la infecci\xc3\xb3 nom\xc3\xa9s cal una lleugera pluja de 3 litres i 12 dies de mullena dels conidis amb temperatures per sota dels 19 \xc2\xb0C. _NEWLINE_El fong infecta m\xc3\xa9s en hiverns frescos i humits._NEWLINE_Les hifes de Taphrina deformans que creix en espais intracel\xc2\xb7lulars secreta enzims que degraden els polisac\xc3\xa0rids causant la dissoluci\xc3\xb3 parcial de la paret cel\xc2\xb7lular de la planta hoste. Tamb\xc3\xa9 comporta canvis en la membrana plasm\xc3\xa0tica. _NEWLINE_T. Deformans produeix l'auxina \xc3\xa0cid indolac\xc3\xa8tic (IAA) del L-tript\xc3\xb2fan via \xc3\xa0cid indol-3-pir\xc3\xbavic (IPyA) i acetaldehid indol-3 (IAAid). Aquest proc\xc3\xa9s \xc3\xa9s el responsable de l'efecte d'hiperpl\xc3\xa0stia de la infecci\xc3\xb3.\n_START_SECTION_\nLluita\n_START_PARAGRAPH_\nPrevalentment s'adopten mesures preventives fetes abans de l'obertura dels borrons. Els tractaments amb productes qu\xc3\xadmics es fan primer a finals de tardor (novembre) durant la caiguda de les fulles i a la completa defoliaci\xc3\xb3, el segon tractament es fa a final d'hivern (gener-febrer) i el tercer tractament en la fase del bot\xc3\xb3 rosa (flor encara no oberta que mostra els p\xc3\xa8tals tancats). Els fungicides utilitzats tradicionalment s\xc3\xb3n del tipus dels dimetilditiocarbamats (ziram 80 a dosi de 0,5-0,6% o tiram 50 a dosi de 0,6-0,7%)._NEWLINE_Entre els fungicides amb coure hi ha el sulfat de coure pentahidratat i la sal pura de coure, el brou bordel\xc3\xa8s, l'oxiclorur de coure i altres."